## Pravilnik o izmjenama i dopunama Pravilnika o mjeriteljskim zahtjevima za pakovine i boce kao mjerne spremnike

### NN 32/2006 (22.3.2006.), Pravilnik o izmjenama i dopunama Pravilnika o mjeriteljskim zahtjevima za pakovine i boce kao mjerne spremnike

# DRŽAVNI ZAVOD ZA MJERITELJSTVO

**844**

Na temelju članka 35. stavak 4. Zakona o
mjeriteljstvu (»Narodne novine« br. 163/03), ravnatelj
Državnog zavoda za mjeriteljstvo donosi

## PRAVILNIK

### O IZMJENAMA I DOPUNAMA PRAVILNIKA O MJERITELJSKIM ZAHTJEVIMA ZA PAKOVINE I BOCE KAO MJERNE SPREMNIKE

Članak 1.

U Pravilniku o mjeriteljskim zahtjevima za pakovine (»Narodne novine« br.
90/05) u članku 2., u definicijama: »granica područja dopuštenih količina
punjenja (T1)« i »granica područja nedopuštenih
količina punjenja (T2)«, oznaka »QN« se mijenja u
»QN«.

Članak 2.

U članku 6. stavak 3., rečenica pod 3)
»Vrijednosti dopuštenoga negativnog odstupanja T2% stvarne količine punjenja pakovina, kad su prema tablici 1 stavku 3. ovog članka
izražene u postotku, određuju se zaokruživanjem:« mijenja se i glasi:
»Vrijednosti dopuštenoga negativnog odstupanja T2% stvarne količine punjenja pakovina, kad su prema tablici 1 stavku (2) ovog članka
izražene u postotku, određuju se zaokruživanjem:«

Članak 3.

U članku 19., Tablica 3., stupac »Nazivna
količina punjenja QN u g ili ml«, drugi red, broj »2004« mijenja se u broj
»200«.

Članak 4.

U članku 34. stavak (4), točka 1. tekst »(mjenih spremnika)« mijenja se i glasi »(mjernih
spremnika)«.

Članak 5.

U Prilogu 1. OBVEZATNE VRIJEDNOSTI NAZIVNIH
KOLIČINA PUNJENJA ZA PAKOVINE, točka a) Pakovine
označene obujmom, redni broj 3. Alkoholna pića koja sadrže više od 15% vol.
Alkohola: jaka alkoholna pića (osim onih pod tar. br.
CT 22.07), likeri i ostala alkoholna pića, složeni alkoholni pripravci (poznati
kao »koncentrirani ekstrakti«) za proizvodnju pića (tar. br.
CT 22.08), vrijednosti u stupcu 3 »Normirane vrijednosti« se brišu, a nove
vrijednosti glase:

100 — 200 — 350 — 500 — 700 — 1000 — 1500

Članak 6.

U prilogu 3a, točka **4. Planovi uzorkovanja,** tablica a) *Nerazarajuće* *ispitivanje, standardno dvostruko uzorkovanje*, peti stupac »c1,
c2« mijenja se u »c1, ck«.

Poslije tablice g) *Nerazarajuće* *ispitivanje, dvostruko uzorkovanje, grupe pakovina
s nazivnom količinom punjenja iznad 10 kg (L) navedenih u stavku 3., 4., 5., i
7. članka 29. pravilnika*, u rečenici Oznake u tablici a), b), d), e), f) i
g) ovog priloga imaju ova značenja: »c1, c2«
mijenja se u »c1, ck«.

Članak 7.

U prilogu 3a, točka 8.5. »*Standardno dvostruko ispitivanje uzoraka prema planu uzorkovanja u
tablici g) točke 4. ovog priloga*«, stavak 3, u rečenici »Grupa se odbija
odmah nakon prvog koraka ako je broj nesukladnih pakovina
u prvom uzorku veći od kriterija odbijanja »dk« odnosno nakon drugog koraka ako
je broj nesukladnih pakovina jednak kriteriju
odbijanja »dk« (ili veći)« oznaka »dk« mijenja se u »d1«.

Članak 8.

U prilogu 9, *Tablica
1*, pod naslovom »Trenutak završetka proizvodnje«, stupac »od«, prvi i drugi
red, nakon riječi »sterilizacije« dodaje se »(pasterizacije)«.

Članak 9.

Ovaj pravilnik stupa na snagu osmog dana od dana
objave u »Narodnim novinama«.

Klasa: 011-02/05-07/37

Urbroj: 558-03/07-06-1

Zagreb, 16. ožujka 2006.

Ravnatelj

**Mirko Vuković, dipl. ing**., v. r.

Pravilnik, NN 32/2006-844